**ՏԵՂԵԿԱՆՔ ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԱՊՐԻԼԻ 4-Ի N 374-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1․ Առկա իրավիճակը և կարգավորման ենթակա խնդիրը**

Հայաստանի Հանրապետության կառավարության 2019 թվականի ապրիլի 4-ի N 374-Ն որոշմամբ (այսուհետ՝ Որոշում) կարգավորվում են աշխատանքների փորձարարական կազմակերպման ծրագրերը կազմելու, աշխատանքները կազմակերպելու առանձնահատկությունները, արդյունքների գնահատման ինստիտուցիոնալ ցուցիչները և աշխատանքների գնահատման ու ամփոփման հետ կապված հարաբերությունները։

Համաձայն գործող կարգի աշխատանքների փորձարարական կազմակերպման ծրագիրը (այսուհետ՝ ծրագիր) կարող է իրականացվել համապատասխան մարմնի գործող կամ նոր ստեղծված կառուցվածքային ստորաբաժանման (ստորաբաժանումների) կողմից: «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով սահմանված է նաև, որ քաղաքացիական ծառայողը աշխատանքների փորձարարական կազմակերպման համար օպտիմալացված միջոցների հաշվին կարող է պարգևատրվել, եթե բավարարել է հաստատված գնահատման անհատական ցուցիչները: Որոշման 22-րդ կետով սահմանված է, որ արդյունքային ցուցիչներով գնահատվում է ծրագրի իրականացման գործողություններով և (կամ) միջոցառումներով պլանավորված արդյունքների ձեռքբերման մակարդակը, իսկ այնուհետև ծրագիրն իրականացնող ստորաբաժանման (ստորաբաժանումների) քաղաքացիական ծառայողների անհատական կատարողականի գնահատումը, իսկ պարգևատրումը կատարվում է միայն ծրագրով նախատեսված օպտիմալացված միջոցներից, և այլ աղբյուրներից պարգևատրում չի նախատեսվում:

Գործնականում խնդիր է առաջանում այն դեպքերում, երբ փորձարարական աշխատանքների կազմակերպման համար ոչ թե ստեղծվում է նոր ստորաբաժանում, այլ այդ աշխատանքները կատարում է գործող ստորաբաժանումը։ Մասնավորապես՝ Որոշմամբ սահմանված չեն, որ գործող ստորաբաժանման քաղաքացիական ծառայողները կարող են պարգևատրվել և՛ աշխատանքային ծրագրով նախատեսված աշխատանքների կատարման, և՛ փորձարարական աշխատանքների կատարման համար։

Միաժամանակ, Որոշման հավելվածի 11-րդ կետով սահմանված են ծրագրի կառուցվածքին ներկայացվող պահանջները՝ բաժինները, որի 8-րդ ենթակետը վերաբերում է քաղաքացիական ծառայողների վարձատրության չափին։ Հաշվի առնելով այն, որ ծրագիրը գործող կառուցվածքային ստորաբաժանումների կողմից իրականացվելու դեպքում հիմնական աշխատավարձի հաշվարկման և ծրագրի միջոցներից այն վճարելու անհրաժեշտություն չի առաջանում՝ ծրագրում քաղաքացիական ծառայողների հիմնական աշխատավարձը պետք է նշել այն դեպքում, երբ աշխատանքներն իրականացվելու են նոր ստեղծվող կառուցվածքային ստորաբաժանման (ստորաբաժանումների) կողմից։

**2. Կարգավորման նպատակը և բնույթը.**

Վերոգրյալով պայմանավորված Նախագծով նախատեսվում է հստակեցնել համապատասխան մարմնի գործող կառուցվածքային ստորաբաժանման կողմից փորձարարական աշխատանքներ իրականացնելու ժամանակ անհատական ցուցիչների բավարար մակարդակ ձեռք բերելու դեպքում աշխատանքների փորձարարական կազմակերպման համար օպտիմալացված միջոցներից պարգևատրվելու և տվյալ ստորաբաժանման հիմնական աշխատանքային ծրագրով նախատեսված աշխատանքների կատարման համար կատարողականի հիման վրա կամ այլ աղբյուրներից (բացառությամբ օպտիմալացված միջոցների) պարգևատրվելու հնարավորությունները։

Բացի այդ, Նախագծով հստակեցվում է նաև ծրագրի կառուցվածքը։

**3. Ակնկալվող արդյունքը**

Նախագծով առաջարկվող փոփոխությունները նպատակ ունեն վերացնել գործող իրավական ակտերում առկա որոշ անհամապատասխանություններ՝ տարանջատելով օպտիմալացված միջոցներից և այլ աղբյուրից քաղաքացիական ծառայողների պարգևատրվելու պայմանները:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԱՊՐԻԼԻ 4-Ի N 374-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի ապրիլի 4-ի N 374-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ այլ իրավական ակտերում փոփոխություններ կատարելու անհրաժեշտություն չի առաջանում։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԱՊՐԻԼԻ 4-Ի N 374-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵԻ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

«Հայաստանի Հանրապետության կառավարության 2019 թվականի ապրիլի 4-ի N 374-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ պետական բյուջեից լրացուցիչ միջոցներ չեն պահանջվի: